NaiveNeuron/SloPal huggingface dataset:
Kollár, Boris, predseda NR SR (2023-09-08):
Pani poslankyne, páni poslanci, budeme pokračovať v 101. schôdzi a budeme zisťovať, či je parlament uznášaniaschopný. Prosím, aby sme sa prezentovali. (Prezentácia.) Zisťujem, že je prítomných 61 poslancov. Národná rada teda opäť nie je schopná sa uznášať. Končím 101. schôdzu Národnej rady. A teraz vás chcem informovať, že máme tu 103. schôdzu o pobyte cudzincov, aby sme vedeli zrušiť to povinné vydávanie tých dokladov. A táto schôdza bude, je to 103. schôdza, a bude o 10.45 h. (Rokovanie 101. schôdze NR SR sa skončilo o 10.35 hodine.) (Po skončení rokovania 101. schôdze NR SR a po prestávke sa začalo rokovanie 103. schôdze NR SR.)
Dostál, Ondrej, poslanec NR SR (2024-02-09):
Ďakujem kolegyni aj kolegom za faktické poznámky. Pani poslankyňa Luščíková, áno, myslím, že máme veľmi, veľmi podobný pohľad. Napokon vystúpil som v podobnom duchu ako vy. Pán poslanec Pročko, ale tak priznajme si, že, že teda nie vždy je to to isté, keď sa hádže zodpovednosť na predchádzajúce vlády. Toto naozaj je zodpovednosť predchádzajúcich vlád, že je to v takom stave. Ale súhlasím s tým, že tak strašne hovorili, že chcú pracovať pre ľudí, napríklad aj tu by som očakával nejakú väčšiu aktivitu, že keď ja napríklad vystúpim s kritikou, tak okrem pána ministra by sa mohol ozvať aj niektorý koaličný poslanec a vysvetliť mi, že ako sa mýlim a ako tu naozaj sú dôvody na skrátené legislatívne konanie. Pán poslanec Hargaš, benchmark novela Trestného zákona, no to si nie som celkom istý, či by to bol najlepší benchmark, lebo to bolo tak okaté a okato zlé a okato neodôvodnené, že už možno všetky skrátené legislatívne konania do konca volebného obdobia by sme museli odmávať, lebo obávam sa, že už také zlé nič, nič nebude. Pán poslanec Grendel, no kde je Boris Susko. Boris Susko je vo vláde a predpokladám, že hlasoval aj za tento návrh na skrátené legislatívne konanie. Pán poslanec Janckulík, to ja neviem posúdiť, že či ten jeden rok bude stačiť alebo o trištvrte roka tu máme ďalší návrh na skrátené legislatívne konanie a ďalší odsun účinnosti alebo prídu medzitým nejaké zmeny, alebo naozaj to vláda dovtedy pripraví. Zameranie môjho príspevku alebo to, čo som chcel povedať, nebolo o tom, bolo o tom, že si myslím, že je tam príliš veľa vecí, ktoré nesúvisia s touto jednou záležitosťou, teda odkladom účinnosti stavebnej legislatívy, kde nepochybne sú dôvody na skrátené legislatívne konanie. A teda, pán poslanec Hlina, neviem, čo mi odpovie pán minister, ja by som si skôr na to počkal, ako sa s tými mojimi výhradami vysporiada, než by som dopredu odhadoval, že čo povie. Ďakujem.
Taraba, Tomáš, podpredseda vlády SR a minister životného prostredia SR (2023-12-20):
Ďakujem pekne. Takže v mene pána ministra školstva Druckera si dovolím, pán Vašečka, vám prečítať jeho odpoveď. Touto cestou vás chcem informovať, že v štipendijnej schéme „Študujem doma, Slovensko ma odmení!" plánujeme pokračovať aj v nasledujúcich rokoch. Štipendijná schéma pre talentovaných študentov je financovaná z komponentu 10 investície 3 plánu obnovy a odolnosti. Z tohto dôvodu budú štipendiá udeľované študentom nastupujúcim na vysoké školy v rokoch 2022, ´23 a ´24. Úspešní štipendisti získajú podporu 9-tisíc eur na tri roky bakalárskeho štúdia alebo štúdia spájajúceho prvý a druhý stupeň. V budúcom roku budú vyberaní poslednýkrát štipendisti financovaní z plánu obnovy a odolnosti. V prípade štipendistov vybraných v rokoch 2022 a ´23 bude ministerstvo pokračovať vo vyplácaní prostriedkov aj v nasledujúcich rokoch počas ich bakalárskeho štúdia. Štipendijná schéma po skončení plánu obnovy a odolnosti nezanikne. Ministerstvo školstva pripravilo pokračovanie schémy financovanej z európskych štrukturálnych fondov. Toto opatrenie je súčasťou programu Slovensko 2021 – ´27 a zameriava sa na poskytovanie štipendií pre talentovaných domácich a zahraničných študentov za účelom ich štúdia na vysokých školách Slovenskej republiky v súlade s potrebami domén RIS3. Ministerstvo už teraz pripravuje národný projekt, ktorý zabezpečí pokračovanie štipendijnej schémy aj po skončení plánu obnovy a odolnosti. Prví štipendisti by mali byť podporení z tohto projektu už v roku 2025. Ďakujem za pozornosť.
Chren, Martin, poslanec NR SR (2014-07-09):
Vážený pán kolega, ďakujem veľmi pekne za toto vystúpenie. Úplne na začiatok chcem povedať, že ja si vás veľmi vážim, ste takým oživením v tomto parlamente. Jednak si viete aj robiť zábavu, dokonca aj sám zo seba, čo v tomto parlamente plnom eg a supereg je také vítané oživenie, a jednak ste pomerne progresívny, ako ste napríklad priznali, aj televízor máte doma. To tiež nebolo úplne bežné vždy medzi vašimi kolegami. (Reakcia z pléna.) Každopádne to, v čom je rozdiel medzi nami dvomi, je v tom, že ja by som si na rozdiel od vás a vašich kolegov nikdy nedovolil zo svojich osobných, náboženských a ideologických maxím, ktoré vyznávam, robiť princípy všeobecného zákonodarstva, ktoré majú platiť pre všetkých a v celej krajine. Dokonca si myslím, že presadzovať svoj vlastný osobný a náboženský pohľad tak, aby povinne platil pre všetkých, je príznakom pýchy a keď sa pozriem aj na tie plné obchody v nedeľu na Slovensku, tak možno aj pokrytectva, pretože mnohí z tých, ktorí by sa aj postavili a podporili túto zmenu, tak aj do toho obchodu aj tak v nedeľu idú. Hoci úplne najjednoduchšie by bolo naozaj nechať hlasovať nohami a keby všetci, ktorí sú, a možno aj všetci tí, ktorí tu boli vymenovaní v tých diskusných príspevkoch v rozprave, v nedeľu do obchodov nešli, tak by jednoducho v nedeľu obchody pozatvárané boli. Na druhej strane ale je veľké množstvo ľudí, ktorí v nedeľu chcú aj pracovať. A dobrovoľne chcú a nemyslím si, že máme právo im to zakazovať alebo ich obmedzovať. A najviac zo všetkého sa bojím politikov, ktorí tvrdia, že vedia lepšie než ľudia sami, čo je pre nich dobré. Pretože od takýchto politikov veľmi často v skutočnosti veľmi málo dobrého vychádza.
T. Cabaj, poslanec: (2007-05-09):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, ako aj finančnom dosahu na rozpočty obcí.  Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Je ponechaná na vnútroštátnu právnu úpravu. Návrh sa nedotýka prioritných oblastí uvedených v čl. 70 Európskej dohody o pridružení a čl. 81 upravujúceho oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 20. apríla 2007 č. 266 a podľa § 71 zákona č. 350 o rokovacom poriadku Národnej rady Slovenskej republiky navrhujem, aby vládny návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú právu a regionálny rozvoj. Odporúčam, aby výbory predmetný vládny návrh zákona prerokovali v lehote do 18. júna tohto roku a gestorský výbor do 19. júna. Toľko spravodajská informácia. Pani predsedajúca, prosím, keby ste otvorili rozpravu.
Blaha, Ľuboš, podpredseda NR SR (2023-12-14):
Pán poslanec Marek Lackovič.
Laššáková, Jana, podpredsedníčka NR SR (2014-11-09):
Pán poslanec Kollár.
Laurenčík, Milan, podpredseda NR SR (2022-06-17):
Pani poslankyňa Žitňanská, chcete reagovať na faktickú poznámku? Nie. V rozprave teraz vystúpi pán poslanec Dominik Drdul, nech sa páči. Prosím, zapnite pána poslanca z miesta.
Hrnčiar, Andrej, podpredseda NR SR (2017-09-12):
Pán poslanec Dostál.
Sulík, Richard, predseda NR SR (2010-09-07):
Pán Paška, ešte jednu vec, čo sa týka demokratických spôsobov, že demokratické je to, čo predsa rozhodne väčšina. Máte väčšinu? Nemáte väčšinu. Čo chcete robiť, prosím vás... (Ruch v sále.)
I. Šulaj, poslanec: (2005-07-06):
Hovorili ste o inflácii, hovorili ste o raste spotrebiteľských cien. Áno, je pravdou, že časť potravín klesla. Ale zoberte si dlhodobo Slovensko z hľadiska spotrebiteľských cien, z hľadiska dlhodobého porovnania. Veď sme druhou krajinou v Európskej únii, ktorá mala najvyšší rast spotrebiteľských cien v porovnaní za 10 rokov. Takže kde chceme byť ešte vyššie, prosím vás?!
Číž, Miroslav, poslanec NR SR (2011-02-03):
Vážené kolegyne, kolegovia, vážený pán podpredseda,... (Prerušenie vystúpenia predsedajúcim.)
Šeliga, Juraj, podpredseda NR SR (2020-03-25):
Ďakujem, pán poslanec. S faktickými poznámkami traja páni poslanci. Pán poslanec Kotleba, nech sa páči.
P. Paška, predseda NR SR: (2007-06-28):
(Hlasovanie.) 143 prítomných, 141 za, 1 sa zdržal, 1 nehlasoval. Konštatujem, že sme prijali aj tento návrh pána poslanca Haleckého.
Šuca, Peter, poslanec NR SR (2024-06-19):
Ďakujem pekne za slovo, pán predsedajúci. Vážená pani poslankyňa Kolíková, ja budem reagovať na určitú časť z vášho vystúpenia, ale možno hneď na úvod poviem to, s čím absolútne nebudete súhlasiť. A rozprávam to so všou zodpovednosťou. Ja, osoba Peter Šuca, nechcem žiadne zmierenie. Ja som nikomu neublížil ani svojou prácou, ani svojím životom, aby som sa s niekým musel zmierovať. Viete, čo si želám ja? Racionálny, čestný, spravodlivý politický súboj, ktorý by sa mal odohrávať tu v parlamente. Je jasné, že vy s našimi názormi súhlasiť nebudete, má to, máte na to legitímne právo, to je vaše sväté právo. Potom prídu parlamentné voľby a ľudia do parlamentu pošlú tých najlepších, ktorých tu chcú vidieť. Ja sa nemám prečo s kým zmierovať a nechcem žiadne zmierenie. Možno by bolo dobré, keby aj v parlamente sme vážili slová, čo rozprávame, pretože to, čo robíme my tu, sa prenáša tam dole. Ja viem, aj mne niekedy ujdú emócie, som si toho plne vedomý, stane sa to každému. Citovali ste výroky Roberta Fica, myslím, z našich mítingov. Veľmi dobre ste to použili na potvrdenie toho, čo ste rozprávali, ale ja sa pýtam, či ste niekedy niečo povedali, keď pred jeho domom boli davy a mu tam stavali šibenice. Keď pred jeho domom boli ľudia a mu kričali: Poď von so svojou rodinou, obesíme ťa tu. Poď, poď von! Ja sa pýtam, po vražde Jána a Martiny, po odpornej, ozrutnej vražde, ktorá tu nikdy nemala byť, na druhý deň boli jasní páchatelia trestného činu, páchatelia tejto brutálnej vraždy. Všetci sme mali krvavé paprče. Aj ja som si prešiel v svojom živote obdobím, čo ste teraz povedali vy, že vám píšu sprosté výhražné maily, veľmi ťažkým obdobím, takisto som nikde nebol za nikým. Takže jedna vec sú slová, druhá vec sú činy. Áno, veľakrát pri tých, pri tých obrovských demonštráciách lomcujú s ľuďmi emócie a to by nemalo byť, to by nikdy... (Prerušenie vystúpenia časomerom.)
Dostál, Ondrej, poslanec NR SR (2017-06-21):
Pán poslanec Blanár, povedali ste, že keby ste vy, teda poslanci SMER-u, boli takí konštruktívni ako ja, tak tu žiadnu dlhovú brzdu nemáme. No. Ja som nielen rovnako ako vy hlasoval za ústavný zákon o dlhovej brzde, ale na rozdiel od vás som sa aj podieľal na činnosti skupiny, ktorá ten návrh pripravovala. Za vás tam, myslím, chodil najmä súčasný pán minister Kažimír a mali sme na niektoré veci iné názory, ale nakoniec sme sa dokázali dohodnúť a dokázali sme ten návrh schváliť aj s vašou účasťou. Ja to oceňujem, bolo to zodpovedné, bolo to krátko predtým, ako ste už mohli tušiť, že znova sa vrátite do vlády. Bolo to konštruktívne. A keď vás teraz kritizujeme, tak vás kritizujeme práve preto, že ten zodpovedný prístup, ktorý oceňujem, chcete opustiť, chcete dlhovú brzdu, ktorú sme spoločne schválili, na čom sme našli konsenzus, chcete ju uvoľniť. Na výhrady kolegov, že prečo s takýmto návrhom neprichádza ministerstvo, ste povedali, že dlhová brzda sa rozdelila tak, že tu minister nebol, že to poslanci. Ale teda keďže som chodil na stretnutia tej pracovnej skupiny, tak niečo o tom viem a viem, že to tak nebolo. Na tie stretnutia chodili aj zástupcovia ministerstva. Ten návrh, technický v podstate, pripravovali zástupcovia ministerstva. To nebolo tak, že sa partička poslancov zišla, dali hlavy dokopy, vypili pohárik vína a niečo napísali. Tam veľmi významnú účasť mali aj zástupcovia ministerstva. Posledná poznámka. Vymenovali ste ďalších predkladateľov, ktorí nie sú županmi alebo kandidátmi na župana za SMER. No tak ja by som to modifikoval. Nie všetci podpísaní sú župani alebo kandidáti na župana, ale všetci županskí kandidáti SMER-u sú pod tým návrhom podpísaní, pretože v polovici krajov buď nie sú v parlamente, alebo nevieme, kto to je. Ale tí, ktorí sú poslancami a vieme o nich, že budú kandidovať na župana, tam podpísaní... (Prerušenie vystúpenia časomerom.)
M. Číž, podpredseda NR SR: (2008-10-21):
Faktická poznámka jedna? Áno, pán Štefanec. Takže jedna faktická poznámka. Ešte niekto s faktickou poznámkou na vystúpenie pána Haleckého? Ak nikto, uzatváram možnosť prihlásiť sa s faktickou poznámkou na vystúpenie pána poslanca. Slovo má pán poslanec Štefanec.
Kažimír, Peter, minister financií SR (2016-10-14):
Ďakujem veľmi pekne, pán podpredseda za slovo. Chcem vás vlastne informovať, že som tu druhýkrát s týmito dvoma zmluvami alebo dvoma dokumentami, ktoré majú charakter medzinárodnej zmluvy. Ja som tu hlavne preto, lebo hlasovanie o tejto veci bolo počas futbalového zápasu Slovensko – Ruská federácia a akosi sme nezískali dostatok hlasov, keďže takto nerozumne nastavené hlasovanie naozaj nebolo možné prekonať. Takže som tu opäť s touto témou. Cieľom predkladaného protokolu je modernizovať riadenie Medzinárodnej investičnej banky podľa štandardov iných medzinárodných finančných inštitúcií, čo je v záujme všetkých členských krajín MIB. Zmeny nastanú najmä v nasledovných štyroch oblastiach: Ide o štruktúru riadenia tejto banky, terajší dvojstupňový systém riadenia, ktorý dnes reprezentuje predstavenstvo a rada, sa zmení na efektívnejší trojstupňový: predstavenstvo, rada riaditeľov a rada guvernérov. Potom v ďalšom ide o flexibilitu zmien základného imania. Podľa terajšieho stavu je na zmenu upísaného základného imania MIB potrebné zmeniť zakladajúce dokumenty, čo si vyžaduje súhlas parlamentných členských krajín, zložitý ratifikačný proces, takže sa navrhuje, aby o nich mohla rozhodovať priamo rada guvernérov. Ďalšou, modernizácia systému hlasovania členských krajín v riadiacich orgánoch, momentálne má každá členská krajina jeden hlas bez ohľadu na výšku svojho vkladu, a úprava výsad a imunít banky pre súčasný medzinárodný; podľa súčasných medzinárodných štandardov. Toľko na úvod. Ďakujem veľmi pekne.
Hrušovský, Pavol, predseda NR SR (2011-10-18):
Panie poslankyne, páni poslanci, prosím, aby ste zaujali miesto v rokovacej sále. Chcem vás informovať. Poprosím o kľud. Chcem vás informovať o výsledku rokovania poslaneckého grémia navrhnúť ďalší postup pri rokovaní 24. schôdze Národnej rady Slovenskej republiky. Dovoľte mi, aby som navrhol ako záver spoločnej dohody z poslaneckého grémia upraviť rokovanie o jednotlivých bodoch programu tak, že všetky poslanecké návrhy, ktoré sú zaradené pod bodmi 49 až 87 odložíme na rokovanie na najbližšiu schôdzu Národnej rady Slovenskej republiky a budú zaradené na rokovanie po prerokovaní návrhu zákona o štátnom rozpočte. To sú body pod poradovými číslami 49 až 87. Ďalej navrhujem, aby sme z rokovania 24. schôdze vypustili body 90 až 94, to sú personálne rozhodnutia, kde má Národná rada rozhodovať voľbou do Rady pre vysielanie a retransmisiu, Rady pre reguláciu, návrhy na kandidátov do výberových komisií uskutočnených výberové konania a návrh na voľbu riaditeľa Národného bezpečnostného úradu. Chcem sa, panie poslankyne, páni poslanci, opýtať, či je všeobecný súhlas s týmto návrhom a s touto dohodou, ktorú uzatvorili zástupcovia jednotlivých poslaneckých klubov v poslaneckom grémiu? (Súhlasné reakcie z pléna.) Ďakujem pekne. Ďalší návrh, ktorý vzišiel z dohody v poslaneckom grémiu, je súhlas na zaradenie nového bodu programu na rokovanie 24. schôdze, a tým je návrh vlády na skrátené legislatívne konanie o vládnom návrhu zákona o osobitnom odvode vybraných finančných inštitúcií, ktorý máte v laviciach ako tlač 534 s návrhom tento návrh, ak bude vyslovený súhlas, prerokovať dnes po odhlasovaní všetkých prerokovaných bodov programu na dnešnom rokovacom dni. (Reakcie z pléna.) S tým, že o skrátenom legislatívnom konaní, teda o vyslovení súhlasu budeme hlasovať ešte dnes, ak vyslovíte súhlas s jeho zaradením na rokovanie programu 24. schôdze. Panie poslankyne, páni poslanci? (Súhlasné reakcie z pléna.) Ďakujem pekne. (Reakcie z pléna.) Pán poslanec Matovič. (Rokovanie o návrhu vlády na skrátené legislatívne konanie o vládnom návrhu zákona o osobitnom odvode vybraných finančných inštitúcií a o doplnení niektorých zákonov , tlač 534.)
V. Tomanová, ministerka práce, sociálnych vecí a rodiny SR: (2009-03-10):
A teraz, prepáčte, lebo toto nie je môj slovník a ja teda zopakujem slová pána poslanca Brocku – „nalievate do gágora“. „Nalievate do gágora“ súkromným spoločnostiam, dôchodkovým správcovským spoločnostiam, kde sa zo zákona odvádza každý mesiac 9 % z verejných zdrojov, ktoré majú slúžiť na výplatu dôchodkov v prvom pilieri našim rodičom, starým rodičom – a už to nebudem donekonečna opakovať. Z týchto peňazí platia vysoké poplatky sporitelia a hovorím o poplatkoch, ktoré vyplývajú zo zákona, ale hovorím aj o skrytých poplatkoch, tie, ktoré znamenajú znižovanie vkladov sporiteľov alebo investorov, aby to bolo presne povedané, tam, kde sú. Nikto z vás doteraz nehovoril o tom, že tieto peniaze neustále strácajú až do 9,38 %, a to, hovorím, na istine strata, vôbec nehovorím o výnosoch. Výnosy sú nulové, hovorím o strate na istine. A nedá mi nepovedať, pani poslankyňa Sárközyová, odvod do fondu, do rezervného fondu a solidarity 4,75 % bol nastavený od 1. 1. 2004, ani sa nezvyšuje, ani sa neznižuje, tento fond bol nastavený pri dôchodkovej reforme k 1. 1. 2004, ktorú súčasná opozícia pripravila a urobila. A ešte mi nedá, pretože vy mi vždy vkladáte do úst veci, ktoré som nepovedala, v zmenenom kontexte. Tak poviem, keď som hovorila v októbri a novembri, vystupovala som, a v decembri a v každom mesiaci, vždy hovorím o ohrozených pracovných miestach v aktuálnom čase a o počtoch daných výpovedí. V tejto súvislosti by som pripomenula, že 5. marca bola zverejnená správa slovenského Štatistického úradu, kde zamestnanosť v priemere za IV. štvrťrok oproti rovnakému obdobiu roku 2007 sa zvýšila o 2,8 %, t. j. o 67,7-tisíc občanov, osôb, t. j. na 2 466-tisíc osôb. Celkový počet pracujúcich v priemere za rok 2008 dosiahol 2 433,8-tisíc osôb. Zamestnancov bolo 2 094,2-tisíc, podnikateľov bez zamestnancov 254,3-tisíc, podnikateľov so zamestnancami 77,9-tisíc a vypomáhajúcich členov v domácnosti 3-tisíc. V tejto súvislosti ešte mi nedá, aby som nepripomenula, že medziročný rast zamestnanosti sa prejavil aj vo vyššej miere zamestnanosti osôb vo veku 15 až 64 rokov a v porovnaní s rokom 2007 vzrástla o 1,6 percentuálneho bodu, teda na 62,3 %. Miera zamestnanosti mužov sa zvýšila na 70 % a žien 54,6 %. Nezamestnanosť. V priemere za IV. štvrťrok 2008 sa medziročne znížil počet nezamestnaných o 14,9 % na 234,4-tisíc osôb a miera nezamestnanosti klesla o 1,6 percentuálneho bodu na 8,7 %. V priemere za rok 2008 v porovnaní s rokom 2007 klesla nezamestnanosť o 34,4-tisíc osôb, t. j. o 11,8 %, na 257,5-tisíc osôb. Miera nezamestnanosti sa znížila o 1,4 percentuálneho bodu na 9,6 %. Počet nezamestnaných dlhšie ako jeden rok sa znížil o 37-tisíc na 169,9-tisíc a ich podiel sa naďalej udržoval nad polovicou všetkých nezamestnaných, t. j. 66 %. Klesla aj nezamestnanosť od šiestich mesiacov do jedného roka o 1 100 a od jedného do troch mesiacov o 0,4-tisíc. Vzrástol počet nezamestnaných do jedného mesiaca o 3,1-tisíc a od troch do šiestich mesiacov o 0,9-tisíc osôb. Čiže poprosím, aby ste tieto údaje brali na vedomie. Ďakujem za pozornosť.
Pčolinský, Peter, podpredseda NR SR (2023-06-15):
Hlasujeme o pridelení výborom. Pripraví sa pán poslanec Kyselica. (Hlasovanie.) Prítomných 129, za 75, proti nikto, zdržalo sa 51, nehlasovali 3. Uvedený návrh sme schválili. A nasleduje prvé čítanie o návrhu poslancov Drdula a Svrčeka na vydanie zákona, ktorým sa mení a dopĺňa zákon Exekučný poriadok, tlač 1670, bod 28 schváleného programu. Dávam slovo spravodajcovi z výboru, z ústavnoprávneho výboru poslancovi Lukášovi Kyselicovi, aby hlasovanie uviedol. [Hlasovanie o návrhu poslancov Národnej rady Slovenskej republiky Dominika Drdula a Miloša Svrčeka na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 1670.]
Laurenčík, Milan, podpredseda NR SR (2021-10-20):
Ďakujem. Chce sa vyjadriť k rozprave pán spravodajca? Tak prosím, keby ste oznámili termín hlasovania o tomto bode programu.
Fecko, Martin, poslanec NR SR (2020-01-21):
Ďakujem pekne, pán kolega, ďakujem za doplnenie, pretože áno, výrobným prostriedkom pre poľnohospodára a lesníka je predsa pôda. A keď nedáme pôdu do poriadku, tak nič tu nebude. Nechceme mať také farmy, ako majú v Rakúsku, v Nemecku? Nechceme mať obrobenú krajinu? Nechceme mať sebestačnosť potravinovú a jej bezpečnosť potravinovú? Nechceme, aby ten náš mladý, malý farmár cítil, že ho ministerstvo, resp. republika podporí, keď bude mať problémy? Toto nechceme? My stále ešte žijeme v socializme, že tí, čo sprivatizovali štátne majetky a družstvá, tak tí ako budú rozhodovať, hej? No ďakujem pekne. Vážení, dajte im šancu, lebo ten, kto robí na svojom, nechce, aby to išlo do krachu, ten bude sa byť až do poslednej krvi, aby sme znovu nejakým spôsobom to rodinné, farmy a firmy dostali do slovenského povedomia podnikania, pretože to nám tu chýba. My sme naučení na kadejaké štátne podniky, kadejaké eseročky a kadejaké verejno-aké spoločnosti, akciovky. Prečo nedáme šancu, prečo vláda neprijala zákon o rodinných firmách a farmách? To by ma zaujímalo, pretože všecko iné vieme, len tomu malému nevieme, nieže nevieme, vieme, len nechceme, nechceme mu pomôcť, pretože neni na behu na toku dňa. Konštatovalo sa to aj v správe pána Jahnátka v roku 2014, kde povedal, že tí drobní a malí, to sú iba tá pridružená ako keby výroba, ktorí budú robiť iba špeciálne a nič iné. Ja sa pýtam prečo? Aj keď chceli, nemohli, lebo z 2-tisíc žiadostí je podporených 320-400? Veď to je hanba. Takže, pán kolega, veľmi pekne ďakujem a myslím si, že toto, keď Európska únia hovorí, že základom sú družstevné a rodinné firmy a farmy, ktoré budú vlastniť pôdu, tak prečo my ideme proti prúdu? Ďakujem. (Potlesk.)
Hort, Milan, podpredseda NR SR (2011-03-23):
Ďakujem pekne, pán minister. A teraz dávam slovo spravodajcovi, ktorého určil gestorský výbor pre zdravotníctvo pánovi poslancovi Mariánovi Kvasničkovi, aby nás informoval o tom, čo hovorí spravodajská informácia úvodná. Nech sa páči.
P. Hrušovský, predseda NR SR: (2003-09-09):
(Hlasovanie.) Prítomných je 136 poslancov, za 77, proti 53, zdržalo sa 6. Návrh sme schválili. Ďalší návrh. I. Hamarčák, poslanec: Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 313 z 30. júla 2003 prideliť v druhom čítaní na prerokovanie tento návrh okrem Výboru Národnej rady pre financie, rozpočet a menu aj ústavnoprávnemu výboru, výboru pre verejnú správu a výboru pre sociálne veci a bývanie. Za gestorský výbor navrhujem Výbor Národnej rady pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Pán predseda, dajte, prosím, hlasovať o mojom návrhu.
Kočiš, Eduard, poslanec NR SR (2022-02-15):
Veľmi pekne ďakujem za slovo, pán predsedajúci. Pán kolega Ferenčák, veľmi pekne ďakujem za vašu rozpravu, pretože naozaj iba faktograficky a reálne ste pristúpil k tejto nejakej „reforme“, kde ste naozaj iba špecifikoval, aký je okres Kežmarok špecifický okres. Je to jednoducho okres, ktorý má skoro 74-tisíc obyvateľov, aj to zloženie obyvateľstva je značne iné ako v mnohých iných okresoch. To, že sa zruší sídelné miesto Okresného súdu v meste Kežmarok, považujem za dosť veľký problém, pretože pani ministerka vo svojej prvej, druhej, tretej, štvrtej nejakej predstave o zmene súdnej mapy stále iba deklarovala, že rušením súdov, najprv ich malo byť viac, potom menej, teraz sme skončili na počte 4, sa zvýši efektivita a zvýši sa výkon samotných sudcov. Pán kolega Ferenčák veľmi správne poznamenal a naozaj iba faktograficky, ešte raz upozorňujem, povedal, aké sú výkony súdov v Kežmarku, porovnával ich s najbližším okresným súdom v Starej Ľubovni, porovnával nielen dopravnú dostupnosť, porovnával nielen veľkosť okresu, ale čo sa týka aj z toho historického pohľadu, tak jednoducho všetky argumenty hovoria preto, že Okresný súd v Kežmarku by mal byť tiež podľa môjho názoru zachovaný aj keď rozumiem, že nejaké okresné súdy sa musia rušiť, ale nerozumiem ozaj prečo by to mal byť Okresný súd v Kežmarku, keď susedný Okresný súd Stará Ľubovňa je menší, je diametrálne, dá sa povedať, pracovne poddimenzovanejší a nevykazuje takéto výkony. Čiže to, že niektorí poslanci tuná povedali, že pán primátor bojuje lobisticky za zachovanie tohto súdu, ja by som to nepovažoval, že lobuje za tento okresný súd, on len jednoducho faktograficky uznáva to, že opodstatnenie Okresného súdu v Kežmarku je jasné.
Šipoš, Michal, poslanec NR SR (2024-09-26):
Ďakujem veľmi pekne, Július Jakab, za to, že si vystúpil. Bohužiaľ, mne vládni poslanci odobrali čas a už nemôžem vôbec reagova... (Prerušenie vystúpenia časomerom.)
Danko, Andrej, predseda NR SR (2019-11-29):
Poslankyňa Remišová, nie je v sále, stráca poradie. Pani poslankyňa Sárközy, nie je v sále, stráca poradie. Pán poslanec Rajtár, pripraví sa pán poslanec Galek.
Kollár, Boris, poslanec NR SR (2017-04-06):
To máte ľahké, vás nikto nepozná. Ja Vás prvýkrát počujem. (Smiech v sále.) Viete... A na záver, ja by som ešte pánovi Ficovi odkázal, my keď budeme vo vláde o 3 roky, tak ja nevyhodím celý personál, ako ste to urobili vy, ja si slečnu Troškovú nechám, lebo očakávam, že už bude zapracovaná. (Smiech v sále.) A zas tu bude jeden veľký rozdiel, ja nebudem musieť klamať, pretože ja nemám žiadnu manželku, a nebudem musieť tvrdiť, že mám radkyňu, dokonca hlavnú a štátnu. Ďakujem.
V. Veteška, podpredseda NR SR: (2007-05-17):
(Hlasovanie.) Prítomných 141, za 141 poslancov, proti 0, zdržalo sa 0, nehlasovalo 0. Konštatujem, že Národná rada vyslovila súhlas s uvedenou zmluvou. Pokračujeme teraz hlasovaním v druhom čítaní o vládnom návrhu zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 200). Spoločným spravodajcom je člen výboru pre hospodársku politiku poslanec Peter Pelegrini. Prosím, aby uvádzal hlasovanie.
Danko, Andrej, predseda NR SR (2016-11-22):
Ďakujem. Pán poslanec Dušan Bublavý.
P. Hrušovský, predseda NR SR: (2004-03-17):
Chcel by som vás informovať o ďalšom priebehu rokovania, odporúčam, aby sme teraz pokračovali v rokovaní 23. schôdze vystúpením v rozprave pána podpredsedu vlády a ministra financií Ivana Mikoša, po ňom dám príležitosť na faktické poznámky, po nich skončím rozpravu a požiadam navrhovateľa ako aj spravodajcu o záverečné vystúpenia. Po tomto vystúpení preruším rokovanie 23. schôdze Národnej rady a budeme pokračovať v rokovaní 22. schôdzou Národnej rady Slovenskej republiky a hlasovať o návrhu na vyslovenie nedôvery, prípadne o ďalších prerokovaných bodoch 22. schôdze, o 11.30, o pol dvanástej, toto je dohoda, ktorú prijali zástupcovia poslaneckých klubov na spoločnom rokovaní. Toľko k ďalšiemu postupu rokovania, chcem informovať ešte predtým, ako dám slovo pánovi podpredsedovi vlády, že na dnešnom rokovacom dni sa ospravedlnili títo páni poslanci: Miroslav Abelovský, Jozef Burian, Anton Danko, Bohumil Hanzel, Miroslav Chovanec, Ivan Kiňo, Ján Mikuš a Jozef Ševc. Na zahraničnej pracovnej ceste je poslanec Herman Arvay. Nech sa páči, pán podpredseda vlády, môžete pokračovať vo vystúpení, ktoré sme včera prerušili o 19.00 hodine.
Paška, Pavol, predseda NR SR (2013-10-16):
Hlasujeme. (Hlasovanie.) 144 prítomných, 62 za, 82 sa zdržalo. Tento návrh sme neschválili.
Mazurek, Milan, poslanec NR SR (2023-03-30):
Tak minútu. Môžem ešte minútku?
Kremský, Peter, poslanec NR SR (2020-06-04):
Ďakujem. Ja zvolávam členov výboru pre hospodárske záležitosti zajtra o 8.15 hod.
Laššáková, Jana, podpredsedníčka NR SR (2015-05-26):
Pán poslanec Kuffa s reakciou, nech sa páči.
Jurinová, Erika, podpredsedníčka NR SR (2015-11-20):
Ďakujem, pán poslanec. Dávam slovo pani poslankyni Viere Mazúrovej, spoločnej spravodajkyni z výboru pre kultúru a médiá, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči.
Baránik, Alojz, poslanec NR SR (2017-02-07):
Ďakujem pekne za slovo. K tomu, čo uviedol kolega Viskupič, je potrebné dodať, že ako sa Protimonopolný úrad zachoval v tejto situácii. To znamená, v rozpore s jeho povinnosťami podľa zákona o ochrane hospodárskej súťaže a v rozpore s európskymi predpismi vydal len odporúčanie, čo za daných okolností je totálny výsmech. Pretože podľa zákona o ochrane hospodárskej súťaže Protimonopolný úrad má možnosť, a to znamená aj povinnosť, udeliť pokutu vo výške desať percent z obratu tých, ktorí sa zúčastnili kartelu. Keďže tam podľa mojich vedomostí ani nebol žiaden takzvaný visitor, ani, to znamená, že niektorý z tých účastníkov toho kartelu, ktorý by sa prišiel priznať Protimonopolnému úradu, to by znamenalo, keby takto postupoval Protimonopolný úrad tak, ako postupovať mal, zlikvidovanie fakticky týchto účastníkov toho kartelu a vyriešenie toho problému, ktorým sa tu zaoberáme. Ale keďže Protimonopolný úrad u nás je taký istý ako všetky úrady, to znamená, že v podstate len podporujú tento oligarchický a mafiánsky systém, ktorý tu je, tak sme sa dostali k tomu, že túto vec musíme znovu preberať, ako keby sa nič neodohralo. Úrady u nás, tak isto ako súdy, polícia a prokuratúra porušujú zákony a táto vládna mafia z toho ťaží. Takto my fungujeme.
Blaha, Ľuboš, poslanec NR SR (2019-09-13):
Ďakujem. Pán poslanec Budaj, váš prejav počúvalo z opozície, len aby ste si toho boli vedomý, traja poslanci OĽANO, vašej strany, a štyria poslanci SaS. Takže ešte raz, tej schôdze, ktorej ste sa tak veľmi týždne domáhali, dokopy sedem poslancov z týchto dvoch klubov a potom ešte traja poslanci zo SME RODINA. To je absurdné, prepáčte. To je výsmech demokracii. Ale nechcem vás veľmi kritizovať, lebo ja vás mám úprimne rád. Na úvod svojho prejavu ste spomínali komunizmus a mne až dojatím slzy vyhŕkli a chcel by som sa vám v mene všetkých poctivých komunistov teraz poďakovať za to, že ste v utajení bránili komunistický režim, donášali na imperialistov, keby takýchto domovníkov mal bývalý režim viac, verím tomu, že by nás kapitalisti nepremohli. Česť vašej statočnej práci, súdruh! Druhá vec, ktorú by som chcel zdôrazniť, a to bolo obdobie už po revolúcii, keď ste s nami spolupracovali so SMER-om v rámci komunálnej politiky. Vďaka nám sa zmenil zákon, aby ste sa vy mohli stať viceprimátorom. Určite si spomínate na tie naše priateľské časy, takže naozaj nerozumiem tej nenávisti, ktorú teraz šírite. Hlavne ju šírite veľmi patetickým spôsobom, keď dokonca aj tú rozprávku o tom, ako za vraždu Jána a Martiny môže nejaký, nejaké prepojenie na vládu a podobne. Vy poviete, Janko a Marienka, vy naozaj žijete v rozprávke, vy ani neviete, že tá pani, ktorá bola zavraždená, sa volá Martina a nie Marienka. Proste je to len celé senilná rozprávka a obávam sa, že už ste posledný, ktorý sa nejakým spôsobom stále drží Igora Matoviča, a je to nedôstojné. Ste už posledný mohykán tohto poloblázna a pre vašu dôstojnosť čím skôr nasledujte príklad Remišovej a odíďte.
T. Lebocký, poslanec: (2008-11-06):
Odôvodnenie. Výbor Národnej rady Slovenskej republiky pre pôdohospodárstvo, životné prostredie a ochranu prírody vo svojom stanovisku síce navrhol hlasovanie jednotlivo, ale v súlade s ods. 3 čl. I volebného poriadku, ktorý som pred chvíľou citoval, prislúcha toto rozhodnutie plénu Národnej rady Slovenskej republiky. Ďakujem za pozornosť.
K. Sárközy, poslankyňa: (2008-04-03):
Moja interpelácia a moja otázka znela, či nezisková organizácia Privilégium vrátila už neprávom pridelené dotácie. Som nespokojná s odpoveďou pána premiéra, pretože túto moju otázku som rozšírila. Moju otázku premiérovi tejto vlády dávam, pretože kvôli tejto kauze zvolal mimoriadne rokovanie vlády a mimoriadnu tlačovku, kde 6. augusta, citujem ho, zahlásil: „Keď niekomu vadí, že títo chudáci dostali 2-miliónovú podporu a je to problém, tak si to zoberiem na svoje tričko.“ Všetky tri odpovede boli v tom zmysle, že nezisková organizácia Privilégium pochybila, pretože dotácie dostala neprávom. Tieto dotácie mala vrátiť do 13. 2., čo sa nestalo. Teraz citujem z tej mimoriadnej tlačovky, ktorá bola 6. augusta 2007, citujem doslovne pána premiéra, keď na novinársku otázku odpovedal: „Ministerka nepochybila, v súlade so zákonom sa rozhodovalo o dotáciách a tieto dotácie išli na 44 postelí pre absolútne imobilných pacientov. Ja neviem, v čom je problém. Ak raz sú stanovené pravidlá na prideľovanie dotácii a nezisková organizácia, ktorá predtým neúspešne žiadala za ministerky Radičovej o pridelenie dotácie“, – zrejme preto, že neboli splnené zákonodarné podmienky,  to je len moja vsuvka – „boli dané peniaze na 44 postelí pre absolútnych chudákov. Ak toto je zločin, ktorý spáchala pani ministerka Tomanová, ja sa sám k tomuto zločinu hlásim. Sám podpíšem tú dotáciu na tých 44 postelí.“ A ešte pokračujem: „Preto stojím plne za pani ministerkou Tomanovou, pretože sa nakúpili polohovateľné postele, nakúpili sa stolíky a na týchto posteliach dnes ležia ľudia, ktorí sú už na konci, dá sa povedať, svojej životnej cesty. Takže nebol porušený žiadny zákon. Veľmi jasne sme si veci preverovali a znovu opakujem to, čo som povedal, je to šikanovanie pani ministerky.“ Pán premiér, aj ministerstvo financií, aj kontrola ministerstva práce, sociálnych vecí a rodiny, aj vy ste uznali, že bol porušený zákon. Moja otázka na vás bola, či sa k tomuto zločinu, opakujem vaše slová, prihlásite. Doteraz ste sa neprihlásili, takže prosím Národnú radu, aby moju nespokojnosť zobrala na vedomie. Ďakujem pekne.
Hambálek, Augustín, poslanec NR SR (2012-09-21):
Ďakujem za slovo, pán predseda. V rozprave vystúpili dvaja poslanci. Nebol prednesený žiaden procedurálny návrh, preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2005-03-16):
(Hlasovanie.) 131 prítomných, 129 za, 1 sa zdržal, 1 nehlasoval. Návrh sme schválili. Nech sa páči. M. Abelovský, poslanec: Pán predseda, dajte teraz hlasovať o postúpení návrhu zákona do tretieho čítania, ihneď.
Ďuriš Nicholsonová, Lucia, podpredsedníčka NR SR (2016-10-25):
Na vaše vystúpenie, pán poslanec Matovič, sa prihlásili siedmi poslanci s faktickými poznámkami. Pán poslanec Vašečka, pán poslanec Klus, Viskupič, Simon, Baránik, Budaj, pani poslankyňa Cigániková. Končím možnosť prihlásiť sa s faktickou poznámkou. Pán poslanec Vašečka, nech sa páči.
Číž, Miroslav, poslanec NR SR (2016-07-07):
... takýmto spôsobom zneužívať a hlavne pred všetkými takýmto spôsobom nakladať s Národnou radou? Je vám obrovská hanba, pani podpredsedníčka!
V. Veteška, podpredseda NR SR: (2004-09-22):
Vyhlasujem rozpravu za skončenú. Pán minister, želáte si slovo? Nech sa páči.
Laurenčík, Milan, podpredseda NR SR (2021-05-05):
Ďakujem. Pred tým, ako otvorím rozpravu, zaujmite miesto pre spravodajcu. Otváram teda všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Prihlásil sa pán poslanec Milan Vetrák. Nech sa páči.
A. Belousovová, podpredsedníčka NR SR: (2009-09-08):
Teraz má slovo predseda výboru pre financie, rozpočet a menu pán poslanec Jozef Burian. Bude informovať Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Nech sa páči.
J. Laššáková, poslankyňa: (2003-10-28):
Z. Martináková, podpredsedníčka NR SR: Pani spravodajkyňa, rozhodujúce je, že pán minister namietol... (Hlasy v rokovacej sále.) Pán Cabaj, pán minister namietol, že pozmeňujúci návrh ide nad rámec zákona. Ak to namieta predkladateľ, prosím, nech to namietne, nech sa prihlási, ale nie vy, pán poslanec, ani pani spravodajkyňa. (Ruch v sále.) A ja tu teraz nebudem vykladať rokovací poriadok. Poprosím o pokoj v rokovacej sále... Pán poslanec Maxon, procedurálny. M. Maxon, poslanec: Pani predsedajúca, veľmi správne ste to povedali a bolo by dobré, aj keby ste sa aj podľa toho riadili, čo ste povedali. Ak pán minister namietal, že je to v rozpore s rokovacím poriadkom, táto snemovňa o tom musí rozhodnúť! Z. Martináková, podpredsedníčka NR SR: Pán poslanec, snemovňa o tom rozhodne, ak predkladateľ bude, prednesie návrh v tomto znení. (Ruch v rokovacej sále.) Pani spravodajkyňa, prosím, aby ste uvádzali ďalšie hlasovanie.
Laššáková, Jana, podpredsedníčka NR SR (2013-06-17):
Pán poslanec Bugár, nech sa páči.
Danko, Andrej, predseda NR SR (2018-12-13):
Na vystúpenie pani poslankyne jedna faktická. Uzatváram možnosť. Pani poslankyňa Antošová.
P. Paška, predseda NR SR: (2007-06-21):
Faktické poznámky na vystúpenie pána poslanca Jarjabka nie sú. Takže vystúpi ako druhý prihlásený pán poslanec Minárik.
Krajčí, Marek, poslanec NR SR (2018-05-09):
Ďakujem pekne. Navrhujeme, aby Národná rada Slovenskej republiky zaviazala ministerku zdravotníctva Andreu Kalavskú vypracovať správu o návrhu konkrétnych opatrení na zastavenie rastu zadlžovania zdravotníckych zariadení v pôsobnosti Ministerstva zdravotníctva Slovenskej republiky. Odôvodnenie: úsporné opatrenia, ktoré exminister Drucker predstavil v rámci koncepcie oddlženia zdravotníckych zariadení a na ktoré bola v štátnych aktívach vyčlenená suma 585 miliónov eur, priniesli v roku 2017 úplne minimálny efekt a zadlženie nemocníc v pôsobnosti Ministerstva zdravotníctva Slovenskej republiky za rok 2017 dosiahlo nový rekord 132 miliónov eur. Ministerstvo doposiaľ fatálne zlyháva v nastavení cenotvorby pre naše koncové nemocnice, ako aj v neoptimálnom manažovaní nemocníc nominantmi vládnej koalície.
Bugár, Béla, podpredseda NR SR (2016-12-06):
Procedurálny návrh podajte, prosím vás.
Jurinová, Erika, podpredsedníčka NR SR (2015-06-23):
Na vaše vystúpenie sú, pán poslanec, tri faktické poznámky. Uzatváram možnosť prihlásiť sa s faktickou poznámkou. Nech sa páči, pán poslanec Kaník.
Hrnčiar, Andrej, podpredseda NR SR (2017-09-13):
Takže vyhlasujem všeobecnú rozpravu za skončenú.	Pýtam sa, či chce zaujať stanovisko navrhovateľ. Nech sa páči.
Sulanová, Magdaléna, poslankyňa NR SR (2022-05-06):
Ďakujem pekne za slovo. Pán poslanec Cmorej, hovoríte o tom, že dosiahnuť neutralitu pre Slovensko je pomerne... (Reakcie z pléna.) Čo som povedala? (Prerušenie vystúpenia predsedajúcim.)
Žiga, Peter, podpredseda NR SR (2024-04-24):
Budeme hlasovať o námietke pána poslanca Viskupiča. (Hlasovanie.) 136 prítomných, 57 za, 73 proti, 4 sa zdržali, 2 nehlasovali. Námietku sme neschválili.
Laššáková, Jana, podpredsedníčka NR SR (2012-09-18):
Na vystúpenie pána poslanca s faktickými poznámkami sa hlásia pán poslanec Jarjabek, pán poslanec Viskupič a pán poslanec Droba. Končím možnosť prihlásiť sa s faktickými poznámkami. Pán poslanec Jarjabek.
Miškov, Juraj, poslanec NR SR (2014-11-08):
Ďakujem veľmi pekne. Pekný večer prajem, pán premiér. Pôvodne som ani nechcel vôbec reagovať, ale vzhľadom na to, že ste ma spomenuli vo svojom vystúpení, tak som si povedal, že treba uviesť veci na pravú mieru. Ale dovoľte mi možno upozorniť na niekoľko nepresností, ktorých ste sa dopustili. Argumentovali ste záchranou 4-tisíc pracovných miest baníkov na Horehroní. A vy iste viete, že tie pracovné miesta tých baníkov sú na hornej Nitre, a nie na Horehroní. Ale to je už len drobnosť. Pýtali ste sa, ako sa dá v prípade diaľnice R1 prerobiť 2,5 mld. pri investičných nákladoch 850 mil. eur. Nuž dá sa to jednoducho tak, že si zvolíte spôsob realizácie cez PPP a počas tridsiatich rokoch ich zaplatíte v ročných splátkach, ktoré sú stanovené vo výške 125 mil. eur ročne. Nuž ale chápem, že keď dodnes nie celkom rozumiete tomu, akým spôsobom sa počíta DPH pri výrobe chleba, tak veľmi ťažko pochopíte, prečo sa medzi ľuďmi ujalo značenie PPP ako pekelne predražené projekty. Takisto ste sa pýtali, prečo sa nestretávame pri cestách po Slovensku alebo na Slovensku. Nuž možno to bude tým, že my sa držíme pri zemi a presúvame sa do tých Košíc po tej diaľnici, ktorú máme od roku 2010, a vy lietate v oblakoch a presúvate sa súkromným tryskáčom. A dovoľte mi možno ešte reagovať na poslednú vec. A to je ten prípad pána Straku. Podľa mojich informácií, a keby ste sa na to opýtali pána ministra vnútra Kaliňáka, tak by ste to vedeli, toto vyšetrovanie bolo zastavené a nebolo v ňom vznesené žiadne obvinenie na rozdiel od vášho nominanta pána Košeckého, kde vznesené obvinenie bolo. A ešte možno len posledná vec, pri ktorej keby ste chceli, tak by ste si zistili, pán Straka ušetril 20-tisíc eur mesačne v MH Developmente... (Prerušenie vystúpenia časomerom.)
Laurenčík, Milan, poslanec NR SR (2019-02-08):
Ďakujem za slovo. Vážená pani podpredsedníčka, vážené kolegyne, kolegovia, v súlade s § 73 o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Pani predsedajúca, prosím, otvorte všeobecnú rozpravu. Ďakujem.
Laššáková, Jana, podpredsedníčka NR SR (2014-10-30):
Pán poslanec Brocka, nech sa páči.
Grendel, Gábor, podpredseda NR SR (2022-10-04):
V rozprave teraz vystúpi pani poslankyňa Vladimíra Marcinková, pripraví sa pani poslankyňa Hudecová.
Pellegrini, Peter, podpredseda NR SR (2020-04-29):
Prezentujme sa a hlasujme o pridelení tohto návrhu zákona jednotlivým výborom a určení lehôt. (Hlasovanie.) Prítomných 119 poslancov, za hlasovalo 114, proti bol 1, zdržali sa 4. Konštatujem, že aj tieto návrhy sme schválili. Panie poslankyne, páni poslanci, odhlasovali sme v prvom čítaní vládne návrhy zákonov, o ktorých rokujeme v skrátenom legislatívnom konaní, preto poprosím pánov predsedov príslušných výborov, aby tieto výbory zvolali. A zároveň vás ešte pred tým, ako preruším rokovanie dnešné, chcem informovať, pre tých, ktorí to nepostrehli, že zajtra o jedenástej by sa malo hlasovať o programovom vyhlásení vlády, ale rozprava, respektíve, áno, rozprava bola ukončená ešte pred vystúpením navrhovateľa, to znamená, zajtra ešte plánuje navrhovateľ prísť do Národnej rady a pred hlasovaním ukončiť rozpravu vystúpením navrhovateľa. To znamená, ešte musíme o jedenástej očakávať vystúpenie pána predsedu vlády a zároveň potom ešte aj spravodajcu, ak by niečo chcel povedať. Potom sa bude hlasovať o PVV, ale vyhlásim prestávku na rokovanie výborov do desiatej hodiny zajtra a o desiatej by sme pristúpili k druhým čítaniam o vládnych návrhoch zákona. A ak do jedenástej stihneme druhé čítania, tak potom o jedenástej vystúpi navrhovateľ a bude sa hlasovať potom o všetkom a táto schôdza by skončila, ak nič iné nepríde zase do zajtra sem. Takže poprosím ešte pánov predsedov výborov. Nech sa páči, pán poslanec Lukáč, pán predseda Lukáč.
Šimečka, Michal, podpredseda NR SR (2023-12-18):
Ďakujem pekne. Pán poslanec Šmilňák.
Glváč, Martin, podpredseda NR SR (2017-02-10):
S faktickými poznámkami dvaja poslanci. Ukončujem možnosť prihlásenia sa. Pani poslankyňa Vaľová.
Galko, Ľubomír, poslanec NR SR (2016-06-07):
Ďakujem pekne. Ja budem na pána poslanca Šucu reagovať. Viete, to je tak, že to nasadzovanie tých odposluchov bolo legálne, a to už konštatoval aj prokurátor, ale položme si otázku, že aká škoda vznikla ľuďom, občanom na Slovensku kvôli tomu, že boli na niekoho nasadené legálne odposluchy a tieto unikli do médií? Ja tvrdím, že ľuďom nevznikla žiadna ujma. Problém je len to, že nohsledi ministra vnútra Kaliňáka mu to z Vojenského spravodajstva vyniesli, on to dal médiám a média to zverejnili. Čiže tam sa treba obrátiť v prípade, že sa tí ľudia cítia dotknutí, že nejaké odposluchy boli zverejnené. Ale pán Šuca kvôli tomu, že vaši nominanti rozkrádajú našu republiku, tu zomierajú ľudia, lebo nedostávajú adekvátnu liečbu. Kvôli tomu, že beriete provízie z každého jedného obchodu, tu zomierajú ľudia, pretože sa im nedostávajú načas operácie. Ako o tomto sa my tu rozprávame. A ak dnes hovoríte, že so mnou má každý poslanec SMER-u problém, tak je to len to najlepšie vysvedčenie, aké od poslancov SMER-u môžem dostať, pán kolega Šuca. A čo sa týka tých útočných pušiek, tých samopalov vzor 58, to boli presne tie, ktoré váš predchodca smerák Baška predával za polovičnú cenu. My sme urobili elektronickú aukciu, ktorej sa zúčastnili niekoľkí uchádzači a pre Slovenskú republiku sme ich dokázali predať za dvojnásobne vyššiu cenu, než ako ich predával kolega Baška. Taká je pravda. Takže si to najprv naštudujte, aby ste tiež neprihrávali niekomu na smeč. Ďakujem pekne.
Vaľová, Jana, poslankyňa NR SR (2017-10-19):
Ako o celku s odporúčaním gestorského výboru schváliť.
P. Frešo, poslanec: (2008-11-05):
A ešte raz by som aj vyzval pána poslanca Kuruca, aby zvážil, či podobným spôsobom je rozumné naštrbovať demokraciu na úrovni hlavného mesta Bratislavy, a aby zodpovedal tú otázku, kto teda bude kontrolovať potom magistrát a akým efektívnym spôsobom, keď nie poslanci, keď ich takto zo zákona masívne zredukujeme. Ďakujem veľmi pekne.
Kéry, Marián, poslanec NR SR (2012-12-13):
Ďakujem za slovo. Pán poslanec, nemyslím si, že vystúpenia poslancov a poslankýň nášho klubu sú nekorektné, že by boli mimo tém, jedine možno silnejšie reakcie boli po vystúpení pána Poliačika, ale ktorý takisto nešetril nášho ministra a naozaj ťal hlava-nehlava. Ale teraz už k veci, k téme. Počas ministrovania pána Jurzycu bol na čele Štátneho pedagogického ústavu pán Kríž a to, čo ste teraz kritizovali, tie reformy boli z dielne ministra Jurzycu, z dielne pána Kríža, ktoré sa prijali v roku 2010 čiastočne a hlavne v roku 2011. Ak ste si ešte nevšimli, tak nové nové zákony, ktoré síce prijala táto Národná rada Slovenskej republiky z dielne pána ministra Čaploviča, začnú z drvivej väčšiny platiť až v budúcom kalendárnom roku. Ďakujem.
Kollár, Boris, predseda NR SR (2022-09-28):
Prosím vás pekne, pán poslanec, máte hovoriť, nemôžete sa vyjadriť.
Pellegrini, Peter, predseda NR SR (2014-12-10):
Ďakujem pekne. Teraz dávam slovo spravodajcovi, ktorého určil navrhnutý gestorský výbor, pre financie a rozpočet. Pán poslanec Švejna, nech sa páči, máte slovo.